
	Møte:
	studieutvalget

	Møtedato:
	16.11.05  12.15-16.15

	Møteleder/referent:
	Kristin Solberg / Kjersti Dahle

	Til stede:
	Kristin Solberg, Ande Somby, Linn Sæbø Øksnes

	Forfall:
	Kristian Høines

	Arkivref.:
	200500854-20/KDA/MØTEBOK


Til dagsorden:  Sak SU 71/05 ble delt ut på møtet

Muntlig: Medlemmene av SU oppfordres til å ta med regelsamlingen til hvert møte.

Sak 65/05
Referatsaker

1. Referat fra studieutvalgsmøte 28.09.05

2. Brev fra Universitetsdirektøren vedrørende ny forskrift for studier ved UiTø, høringsfrist 11.11.05

3. Høringsbrev fra Det juridiske fakultet 11.11.05 vedrørende ny forskrift for studier fra Det juridiske fakultet

4. Brev fra Universitetsdirektøren vedrørende ny forskrift for opptak til studier ved UiTø, høringsfrist 14.11.05

5. Brev fra Universitetsdirektøren av 03.11.05 vedrørende LMU ønsker møte med fakultetene og/NFH

6. Brev fra Det juridiske fakultet av 10.11.05 vedrørende trekk fra eksamen contra stryk til eksamen 

7. Fakultetsrapporten fra Det juridiske fakultet – 2004/2005

Sak 66/05
Fastsettelse av eksamensleder/vara, samt eksamensdatoer cand jur 2006  ( DL 200506682)


Vedtatt på fullmakt 08.11.05:

Jens Edvin A. Skoghøy oppnevens som eksamensleder på jus-400 i 2006 med Jon Petter Rui Johansen som vara. 

Eksamensdatoer blir som følger:

VÅREN 2006

Bokinnlevering: onsdag 19. april

Praktikum: fredag 21. april

Teori I: mandag 24. april

Teori II: onsdag 26. april

Teori III: fredag 28. april

Skriftlig sensur: mandag 12. juni

Muntlig: tirsdag 13. juni

Kandidatavslutning: fredag 16. juni

HØSTEN 2006

Bokinnlevering: onsdag 8. november

Praktikum: fredag 10. november

Teori I: mandag 13. november

Teori II: onsdag 15. november

Teori III: fredag 17. november

Skriftlig sensur: mandag 8. januar 2007

Muntlig: tirsdag 9. januar 2007

Kandidatavslutning: fredag 12. januar 2007

Sak 67/05
Søknad om obligatorisk praksisperiode til våren (DL 200507006-2 )


Enstemmig vedtak:

1. Studenten innvilges endret tidspunkt for gjennomføringen av obligatorisk praksisutplassering. Praksisperioden flyttes fra H-2006 til v-2006. Det forutsettes at hun består avsluttende eksamen på 3. avdeling h-2005. Praksisforberedende undervisning må være gjennomført før oppstart av praksisperioden.

2. Tilsvarende tilbud gis til samtlige studenter som avslutter 3.avdeling høsten 05. Tid for praksisperiode og forberedende undervisning samordnes.

Sak 68/05
Klage over karakterfastsetting på sensur ( DL 200506988-3 )


Enstemmig vedtak:


Klagen avvises på grunn av oversittet klagefrist. 

Karakterfastsetting på de aktuelle eksamener ble kunngjort 22.  og 23. juni. Selv om en tar hensyn til en eventuell forlenget klagefrist i påvente av begrunnelse, er klagefristen ute for flere måneder siden, jf uhl § 5-3.  Etter uhl § 5-2 (1) er fristen for å klage over formelle feil tre uker fra kandidaten var eller burde vært kjent med det forhold som begrunner klagen, som i denne saken er utfallet av klagerunden for de medstudenter som hadde klaget. Klagekommisjonenes vedtak forelå i løpet av uke 33. Utfallet ble relativt raskt kjent i studentmiljøet.  SU legger til grunn at også klageren ble kjent eller burde blitt kjent med dette resultatet i løpet av de påfølgende 3-4 ukene og at klagen av 31.10.05 dermed er for seint framsatt.

Det gis ikke oppreising for oversitting av klagefrist etter reglene i fvl § 31.

Dette vedtaket kan påklages til universitetets klagenemnd.

Studenten innvilges ikke  ny sensur av innleverte eksamensbesvarelser i forbindelse med Jur-3002 og jur-3004 våren 2005. Dette begrunnes i at både klagefristen over sensur og over formelle feil er oversittet. Studenten klaget først  2 måneder etter at klagesensuren for hennes medstudenter var klar. Det er denne klagesensuren som ligger til grunn for hennes klage over formelle feil.

Sak 69/05
Søknad om fritak for FIL-0700 pga bachelorgrad fra utlandet ( DL 200500403-66 )


Enstemmig vedtak:


Studenten innvilges fritak for FIL  - 0700 på bakgrunn av utenlandsk utdanning tilsvarende minimum bachelornivå (180 studiepoeng). 

Sak 70/05
Søknad vedrørende tilrettelegging av eksamen på 3. avdeling master (DL 200506834)


Enstemmig vedtak:


Saken utsettes til 07.12.05. Administrasjon bes undersøke om det finnes underliggende avtaleverk, eventuelt protokoll fra møtet mellom Olympiatoppen og UiTø og Høgskolen i Tromsø. I tillegg bes det om at administrasjonen  innhenter informasjon vedrørende  praktiseringen av avtalen  ved medisinutdanningen ved UiTø.

Sak 71/05
Ny forskrift for eksamener ved Universitetet i Tromsø.  Høringsuttalelse (DL 200506904)



Enstemmig vedtak:

Studieutvalget har merknader til §§ 44 og 17 i  utkast til ny eksamensforskrift:

Til § 44: Det er positivt at det her åpnes for at den enkelte avdeling kan fastsette at klagekommisjonen skal få opplyst hvordan kandidaten ble bedømt i første runde og klagerens begrunnelse for klagen. Vi mener imidlertid at dette må bli hovedregelen og viser til følgende vedtak gjort av fakultetsstyret 10.10.05: 

”I forbindelse med at eksamensforskriften ved Universitetet skal revideres, vil Fakultetsstyret oppfordre til at bestemmelsen i § 43 tredje ledd andre setning ikke blir videreført, fordi den gir uttrykk for en praksis som både er ulovlig og uheldig. Reglene må utformes slik at ny sensur etter klage følger forvaltningslovens regler, som vil innebære at klagekommisjonen også skal gjøres kjent med innholdet i kandidatens klage, den karakter det klages over og eventuell begrunnelse for denne fra sensorene.”

Til § 17:  I andre ledd siste setning videreføres en regel fra § 16 i dagens forskrift som har skapt problemer i praksis: ”Kandidater som leverer blank besvarelse, anses for å ha trukket seg fra eksamen”, (jf fakultetets brev av 10.11.05 til universitetsdirektøren).  Eksamenskontoret har tidligere signalisert at ”blank besvarelse” skal tolkes som mangel på faglig forsøk. Å tolke ”blank” utvidende til ulempe for studentene er problematisk i seg selv. I tillegg skaper en slik tolking  problem i trekking av skillet mellom besvarelser som ikke er et faglig forsøk (”blank” / trekk / ikke rett til kontinuasjon)  og svært svake besvarelser (stryk / rett til kontinuasjon).  Det må eventuelt være sensorene/eksamensleder som tar slike avgjørelser og det må lages retningslinjer som sikrer en viss likhet i praktiseringen. 

Hvis en ønsker å ha en ordning hvor innlevering av et produkt som ikke kan regnes som et faglig forsøk, skal regnes som trekk og ikke gi rett til kontinuasjon, bør dette komme klart fram av forskriften, noe det ikke gjør i det foreliggende utkast. Et alternativ kan være å la alle som trekker seg under eksamen,  få rett til kontinuasjon. 

Sak 72/05
Oppnevnelse av arbeidsgruppe for gjennomgang av sensurordningen på masterstudiet


Enstemmig vedtak:



Arbeidsgruppe

Følgende arbeidsgruppe opprettes: 

· Amanuensis Stian Ørbeck Sørheim, som leder gruppas arbeid

· Universitetslektor Tonje Fisknes

· Leder av Su får fullmakt til å oppnevne en studentrepresentant

Arbeidet til medlemmene godskrives i timeregnskapet etter medgått tid.  

Oppgave/mandat

· Gjennomgå sensurordningene på de ulike prøveformene , og tydeliggjøre formål og forventninger til den enkelte prøveform

· Se på arbeidsprosedyrene for fastsetting av eksamensoppgavene samt utarbeides kritetier for sensorveiledninger.

· Se på prosedyrene for sensuren, herunder utvelgelse av sensorer, tidsaspekt for sensurmøtet og informasjon til sensorene, samt opplæring av sensorene 

· Vurdere hvorvidt det skal utarbeides evalueringsskjema for tilbakemelding fra sensorene og en vurdering av de enkelte sensorer. Utarbeide forslag til relevante spørsmål.

· Utarbeide retningslinjer med hensyn til vekting av ulike deler av samme eksamen

· Målsettingen for masterstudiet i rettsvitenskap(jf § 2 i studieplanen) skal ligge til grunn for arbeidet. Så vel undervisning, veiledning og prøveformer skal være egnet får å nå målene for studiet. Gruppa bes påpeke eventuelle misforhold mellom mål, undervisning og prøving av studentene. 

Tidsramme

Gruppa skal legge fram sin rapport innen  utgangen av januar 2006

Sak 73/05
Gjennomgang av spesialfagporteføljen – status ( DL 200507238) 


Enstemmig vedtak:

· Studieutvalget tar gjennomgangen til etterretning, og ber om å få utredet et større spekter av eksamensformer for spesialfagene. 

· Flere av spesialfagene bør tilbys i høstsemesteret.

· Studieutvalget ønsker en samlet behandling av de spesialfag som er under planlegging senest i februar 2006.

Sak 74/05 
Forslag til endring av reglement for den valgfrie delen av masterstudiet § 17


(DL 200504205-8)

Enstemmig vedtak:: 

Studieutvalget slutter seg til 5. avdelingsutvalgets forslag til ny ordlyd i reglement for valgfri del § 17. Forslag til ny ordlyd fremlegges fakultetsstyret for endelig behandling..

§ 17 Oppgavens omfang
1. En individuell masteroppgave på 30 sp skal ha et omfang på minimum 12 000 ord og maksimum 18 000 ord. Det kan i særlige tilfeller gis dispensasjon fra kravet om minimum ordgrense. Det gis ikke dispensasjon fra maksimum ordgrense. 

2. En individuell masteroppgave på 60 sp skal ha et omfang på minimum 25 000 ord og maksimum 40 000 ord. Det gis ikke dispensasjon fra ordgrensene. 

3. Gruppeavhandlinger skal ha et slikt omfang at innsatsen til hver enkelt deltaker tilfredsstiller fastsatt minimum og maksimum for oppgavens omfang.

4. Oppgavens omfang skal være tilpasset det emnet som behandles. Dette er et av elementene ved bedømmelsen, jf § 26. 

5. Forord, innholdsfortegnelse, registre, litteraturliste og vedlegg regnes ikke med i rammene ovenfor. Fotnoter og sluttnoter skal medregnes. 

6. Oppgaver som overstiger fastsatt maksimum ordgrense, blir ikke bedømt. ”

Sak 75/05
Forslag til endring av reglement for den valgfrie delen av masterstudiet § 2 nr. 2 og forslag til ny tilleggsbestemmelse, § 2b (DL 200504205-7)
Enstemmig vedtak:

Studieutvalget foreslår at § 2 nr. 2 i reglement for den valgfrie delen av masterstudiet endres slik at den får følgende ordlyd:

”Fakultetet kan gi fritak for:

· 15 studiepoeng på grunnlag av eksamen på minst 60 studiepoeng fra universitet eller høyskole i minst ett av  følgende fagområder; samfunnsvitenskap, økonomi og språk. 

· 30 studiepoeng på grunnlag av eksamen på minst 90 studiepoeng fra universitet eller høyskole i minst ett av følgende fagområder; samfunnsvitenskap, økonomi og språk. 

Studieutvalget mener femteutvalgets forslag til ny § 2 b) er overflødig ved siden av §1 nr. 1 og følger derfor ikke opp dette forslaget. 

Sak 76/05
Klage på avslag om fritak for valgfri del (DL 200503567-12)


Enstemmig vedtak:


Studieutvalget slutter seg til 5. avdelingsutvalgets vedtak og begrunnelse, og vil tilføye at fritaksreglene i §§ 1 og 2 reglementet for valgfri del av masterstudiet er uttømmende. Slik disse reglene i dag lyder, vil verken vernepleierutdanning, helserettsstudier eller politihøgskoleutdanning kunne gi grunnlag for fritak. 

Klagerens helserettsstudier på 30 sp ville kunne gitt fritak hvis UiO eller UiB godkjente utdanningen som tilsvarende eget spesialfag, jf reglementet § 1 nr 1. Alternativt må vårt reglement endres.

Klagen tas ikke til følge og oversendes universitetets klagenemnd.

Sak 77/05
NOKUT forskriftens kriterier for studieplaner ( DL 200507259-1)


Enstemmig vedtak:

Studieutvalget gjennomgår Nokuts kriterier for studieplaner og sammenligner disse med planverket som gjelder for masterutdanningen i rettsvitenskap jf saksfremlegget. Saken sluttbehandles på neste møte 7.12.05. 

23.11.2005

	Kristin Solberg
	

	leder 
	

	
	Kjersti Dahle

	
	sekretær


Det juridiske fakultet

Administrasjonen

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

